## A black background with blue and red text AI-generated content may be incorrect.

## Rheolwr Perthynas - Arloesi a’r Celfyddydau Digidol a Rhyngddisgyblaethol

## Disgrifiad o’r Rôl

|  |  |  |
| --- | --- | --- |
| Graddfa gyflog: |  | D |
| Cyfeirnod: |  | RMIDA |
| Tîm: |  | Y Celfyddydau |
| Yn adrodd i: |  | Dirprwy Gyfarwyddwr y Celfyddydau |
| Yn rheoli: |  | Dim cyfrifoldeb rheoli llinell |
| Lleoliad: |  | Gellir cyflawni’r rôl yma o unrhyw un o swyddfeydd Cyngor Celfyddydau Cymru yng Nghaerdydd, Bae Colwyn neu Gaerfyrddin |
| Teithio: |  | Cyson |

### Cyngor Celfyddydau Cymru

Elusen annibynnol a sefydlwyd trwy Siarter Frenhinol ym 1994 yw Cyngor Celfyddydau Cymru. Fel Corff a Noddir gan Lywodraeth Cymru, Llywodraeth Cymru sy’n penodi ei aelodau.

Llywodraeth Cymru sy’n darparu’r rhan fwyaf o’n cyllid. Rydyn ni’n dosbarthu arian y Loteri Genedlaethol hefyd, ac yn codi arian ychwanegol ar gyfer y celfyddydau o amrywiaeth o ffynonellau o’r sectorau cyhoeddus a phreifat hefyd lle bo modd.

Rydyn ni’n uchelgeisiol dros y celfyddydau yng Nghymru. Ein gweledigaeth yw creu Cymru greadigol lle mae’r celfyddydau wrth galon bywyd a llesiant y genedl, gan wneud ein gwlad yn lle cyffrous a bywiog i fyw, gweithio ac ymweld â hi. Mae llwyddiant ein gweledigaeth yn dibynnu ar ddychymyg a chreadigrwydd ein hartistiaid, ansawdd eu gwaith a’r ymdrechion a wneir i estyn allan ac ysbrydoli cynulleidfaoedd. Rydyn ni’n gweithio i greu amgylchedd lle gall artistiaid uchelgeisiol a mentrus dyfu a llewyrchu, a lle gall cynifer o bobl â phosibl fwynhau a chymryd rhan yn y celfyddydau.

### Ein gwerthoedd

Fel corff cyhoeddus, mae disgwyl i ni gynnal y safonau uchaf o ran atebolrwydd a bod yn agored. Rydyn ni’n gwerthfawrogi creadigrwydd ac arloesi hefyd. Mae ein staff yn aml yn cydweithio mewn grwpiau a thimau i gyflawni ein rhaglenni gwaith. Rydyn ni’n rhoi pwyslais arbennig ar ddulliau hyblyg a chydweithredol o weithio, ac yn cynorthwyo ein staff i feithrin a datblygu’r sgiliau yma.

### Am y rôl yma

Mae swydd y Rheolwr Perthynas ar gyfer Arloesi a’r Celfyddydau Digidol a Rhyngddisgyblaethol yn rôl ddeinamig ac allblyg ar gyfer eiriolwr angerddol a ddaw’n bresenoldeb cydnabyddedig a dibynadwy o fewn yr ecosystem celfyddyd digidol a thechnoleg greadigol sydd ar dwf yng Nghymru. Chi fydd y ddolen gyswllt hanfodol sy’n cryfhau perthnasau ar draws yr holl arferion creadigol sydd â ffocws ar arloesi, gan sicrhau bod lleisiau celfyddydau digidol Cymru’n eu clywed, eu dathlu a’u cefnogi ar bob lefel.

Fel hyrwyddwr egnïol dros arloesi a’r celfyddydau digidol yng Nghymru, byddwch chi’n gweithio fel aelod o dîm arbenigol ochr yn ochr â Dirprwy Gyfarwyddwr y Celfyddydau ac aelodau eraill o’r tîm, gan rannu cyfrifoldeb a gwybodaeth ar draws byd y celfyddydau digidol, y cyfryngau ymgolli, creadigrwydd sy’n seiliedig ar AI, realiti estynedig (XR), codio creadigol, gosodweithiau rhyngweithiol a mathau newydd o gelfyddyd. Gyda’ch gilydd, byddwch chi’n meithrin cysylltiadau ystyrlon ag artistiaid, technolegwyr, sefydliadau, hybiau arloesi, sefydliadau ymchwil a stiwdios technoleg greadigol ar draws Cymru a’r tu hwnt. Bydd eich presenoldeb gweladwy mewn digwyddiadau celfyddydau digidol a sioeau technoleg yn allweddol i roi gweledigaeth strategol y Dirprwy Gyfarwyddwr y Celfyddydau ar waith trwy sicrhau cysylltiadau dilys a pharhaus â’r sector. Byddwch chi’n darparu cymorth gweithredol i gyflawni’r weledigaeth strategol, gan gydweithio’n agos â chydweithwyr Hwyluso Busnes i gynorthwyo’r cyrff a’r ymarferwyr arloesi a’r celfyddydau digidol rydym yn buddsoddi ynddynt.

Byddwch chi’n integreiddio’n themâu trawsbynciol allweddol Cyngor y Celfyddydau, sef Datblygu’r Gymraeg, Amrywiaeth a Chynhwysiant a Chyfiawnder yr Hinsawdd yn barhaus ym mhob agwedd ar y rôl yma. Gan weithredu ar sylfaen Deddf Llesiant Cenedlaethau’r Dyfodol, ac yn unol â blaenoriaethau Llywodraeth Cymru, byddwch chi’n arddel dull hirdymor a chydweithredol o weithio sy’n ystyried llesiant diwylliannol, cymdeithasol, economaidd ac amgylcheddol cymunedau arloesi a chelfyddydau digidol Cymru.

### Prif gyfrifoldebau

Yn rhan o’ch rôl, byddwch chi’n:

* Meithrin ac yn cynnal perthnasau strategol ar draws cymunedau arloesi a chelfyddydau digidol a rhyngddisgyblaethol Cymru
* Cynorthwyo’r Dirprwy Cyfarwyddwr y Celfyddydau i roi strategaethau trawsnewid digidol ar arloesi ar waith
* Helpu i hyfforddi a mentora hwyluswyr y tîm
* Gweithredu fel prif bwynt cyswllt ar gyfer artistiaid digidol, technolegwyr creadigol, datblygwyr a sefydliadau dethol sydd â’u ffocws ar arloesi
* Hyrwyddo arloesi a chelfyddydau digidol Cymru mewn cynadleddau technoleg, gwyliau digidol a fforymau allweddol y diwydiant
* Hwyluso cysylltiadau rhwng technolegwyr creadigol, ymarferwyr celfyddydau traddodiadol, sefydliadau ymchwil a chwmnïau technoleg
* Monitro ac adrodd ar ddatblygiadau yn y sector arloesi a’r celfyddydau digidol a chyfleoedd technolegol sy’n codi
* Cynorthwyo sefydliadau ac ymarferwyr arloesi a’r celfyddydau digidol i gyrchu cyllid a rhaglenni arbenigol Cyngor y Celfyddydau
* Cyfrannu at ddatblygu polisïau arloesi a’r celfyddydau digidol trwy wybodaeth ac adborth am y sector
* Meithrin arferion cynhwysol o fewn cymunedau arloesi a chelfyddydau digidol Cymru
* Hybu amrywiaeth a hygyrchedd ar draws yr holl fathau o dechnoleg greadigol ac arferion sy’n datblygu

### Meithrin Perthnasau a Chysylltiadau â’r Sector

* Datblygu a chynnal rhwydweithiau cynhwysfawr ar draws ecosystem arloesi a chelfyddydau digidol Cymru
* Meithrin perthnasau sy’n seiliedig ar ymddiriedaeth gydag artistiaid digidol, technolegwyr creadigol, datblygwyr, ymchwilwyr a sefydliadau arloesi
* Hwyluso cyflwyniadau a chysylltiadau o fewn a’r tu hwnt i’r sector technoleg greadigol
* Mynychu gwyliau’r celfyddydau digidol, cynadleddau technoleg, sioeau arloesi ac arddangosiadau ymchwil a datblygu er mwyn cynnal presenoldeb yn y sector
* Cynorthwyo ymarferwyr technoleg greadigol i ffeindio’u ffordd ac i gyrchu gwasanaethau a chyfleoedd Cyngor y Celfyddydau
* Pontio’r cysylltiadau rhwng ymarferwyr y celfyddydau traddodiadol a chymunedau technolegau newydd

### Datblygu’r Sector Arloesi a’r Celfyddydau Digidol

* Gweithio gyda Dirprwy Gyfarwyddwr y Celfyddydau i glustnodi cyfleoedd ym maes technolegau newydd ac anghenion datblygu’r sector
* Cynorthwyo gweithrediad mentrau trawsnewid digidol a pholisïau technoleg greadigol
* Casglu a rhannu gwybodaeth am dueddiadau, technolegau a sialensiau newydd mewn arferion technoleg greadigol
* Hwyluso dysgu cymar wrth gymar a chydweithio o fewn cymunedau arloesi a’r celfyddydau digidol
* Cynorthwyo datblygiad Cymru fel maes profi ar gyfer arferion celfyddydau arloesol y celfyddydau digidol

### Eiriolaeth a Chynrychiolaeth

* Cynrychioli buddiannau Cyngor y Celfyddydau mewn achlysuron arloesi, cynadleddau technoleg a chyfarfodydd y celfyddydau digidol
* Hyrwyddo arloesi a chelfyddydau digidol Cymru o arferion arbrofol i dechnolegau creadigol gweithredol
* Hybu lleisiau amrywiol yn y byd technoleg greadigol a chymunedau nad ydynt yn cael cynrychiolaeth ddigonol yn y maes arloesi digidol
* Cynorthwyo Dirprwy Gyfarwyddwr y Celfyddydau gyda gweithgareddau cynrychiolaeth allanol
* Hyrwyddo rhaglenni arloesi a chelfyddydau digidol Cyngor y Celfyddydau a chyfleoedd ariannu arbenigol

### Monitro Ansawdd ac Effaith

* Monitro ansawdd artistig ac effaith arloesol gweithgareddau’r celfyddydau digidol ar draws Cymru
* Cyflawni ymweliadau safle a mynychu gosodweithiau digidol, arddangosfeydd rhyngweithiol ac arddangosiadau technoleg er mwyn asesu’r gwaith a gynorthwyir
* Darparu gwybodaeth arbenigol am arloesi a’r celfyddydau digidol er mwyn bwydo penderfyniadau Cyngor y Celfyddydau
* Cyfrannu at ddadansoddiadau ac adroddiadau’r sector arloesi a’r celfyddydau digidol
* Helpu i werthuso rhaglenni a mentrau ymchwil a datblygu’r maes technoleg greadigol

### Datblygu Partneriaethau a Chymorth Gweithredol

* Datblygu partneriaethau strategol gyda chwmnïau technoleg greadigol, asiantaethau arloesi a sefydliadau ymchwil
* Meithrin perthnasau â phrifysgolion, labordai arloesi a swyddfeydd trosglwyddo technoleg
* Cysylltu â gwyliau’r celfyddydau digidol, canolfannau celfyddydau cyfryngol a sioeau technoleg
* Meithrin perthnasau â rhwydweithiau technoleg greadigol a phartneriaid arloesi rhyngwladol
* Cynorthwyo prosiectau cydweithredol rhwng sefydliadau’r celfyddydau a chwmnïau technoleg
* Darparu cymorth gweithredol ar gyfer timau arloesi amlddisgyblaeth a rhaglenni arbrofol
* Helpu i ddatblygu hyfforddiant arbenigol a mentrau adeiladu capasiti digidol

### Perthnasau Allweddol

* Cefnogi Dirprwy Gyfarwyddwr y Celfyddydau a chydweithwyr yn nhîm y Celfyddydau
* Cynghori artistiaid digidol, technolegwyr creadigol, datblygwyr ac ymarferwyr amlddisgyblaeth
* Cynghori sefydliadau arloesi a’r celfyddydau digidol gan gynnwys stiwdios technoleg greadigol, labordai cyfryngau, a hybiau arloesi ar draws Cymru
* Cynghori darparwyr addysg technoleg greadigol ac asiantaethau datblygu sgiliau
* Dealltwriaeth o sefydliadau ymchwil, prifysgolion a labordai arloesi
* Dealltwriaeth o gwmnïau technoleg, busnesau newydd a phartneriaid o’r diwydiant creadigol
* Dealltwriaeth o wasanaethau arloesi a datblygu economaidd awdurdodau lleol
* Ymgysylltu â rhanddeiliaid ac asiantaethau datblygu’r diwydiant arloesi a’r celfyddydau digidol
* AHRC, Celfyddydau Trochol, Digital Catapult, ac asiantaethau arloesi eraill
* Meithrin cysylltiadau cyfoedion â rhwydweithiau technoleg greadigol, gwyliau celfyddydau digidol a phartneriaid arloesi cenedlaethol a rhyngwladol

Cydymffurfiaeth gorfforaethol – dilyn y polisïau sy’n amddiffyn Cyngor y Celfyddydau a’i staff rhag datguddiad posibl i risgiau a digwyddiadau adroddadwy. Mae’r rhain yn cynnwys Atal Twyll, y Rheoliadau Cyffredinol ar Ddiogelu Data, Safonau’r Gymraeg, Llesiant Cenedlaethau’r Dyfodol a Seiberddiogelwch/defnydd o TGCh. (Diffinnir cyfrifoldebau staff ym mholisïau perthnasol Cyngor Celfyddydau Cymru.)

Dyletswyddau ychwanegol – unrhyw ddyletswyddau rhesymol sy’n gyson â’r uchod.

### Gwybodaeth, profiad a nodweddion

Rydyn ni am ddenu pobl sydd â diddordeb yn y celfyddydau, ymrwymiad i egwyddorion gwasanaeth cyhoeddus agored ac atebol, a’r ddawn i weithio gydag amrywiaeth eang o gwsmeriaid i’n sefydliad. Rydyn ni’n credu mewn gosod y safonau uchaf posibl ym mhob agwedd ar ein gwaith. Felly mae pob aelod o staff yn gennad i’r cwmni, ac rydyn ni’n disgwyl i bawb barchu a chynnal ein henw da.

Rydyn ni’n anelu at fod yn sefydliad arloesol a blaengar. Rydyn ni am i’n staff gydweithio â’i gilydd er mwyn sicrhau ein bod ni’n effeithlon, yn effeithiol ac yn ddefnyddiol.

Rydyn ni’n ei chymryd hi’n ganiataol y bydd ein staff yn hyfedr wrth reoli gweinyddiaeth pob dydd ac y byddant wedi datblygu sgiliau trefnu da. Felly mae diddordeb arbennig gennym mewn staff sydd â’r gallu i weithio mewn ffordd ddychmygus a hyblyg i daclo’r sialensiau a fydd yn eu hwynebu - staff sydd â’r fenter a’r egni i lewyrchu mewn amgylchedd gwaith prysur, ac sy’n cael boddhad o gyflawni targedau uchelgeisiol ac ymestynnol.

Yn ogystal, mae’r rôl yma’n gofyn am y wybodaeth, profiad a nodweddion penodol canlynol. Caiff yr ymgeiswyr eu hasesu yn erbyn y meini prawf hanfodol a dymunol isod:

|  |  |  |
| --- | --- | --- |
|  | Hanfodol | Dymunol |
| Cymwysterau | * Gradd ym maes y celfyddydau digidol, technoleg greadigol, cyfrifiadureg neu bwnc cysylltiedig a/neu brofiad proffesiynol sylweddol yn y sector arloesi a chelfyddydau digidol |  |
| Gwybodaeth | * Gwybodaeth gadarn am dirwedd arloesi a chelfyddydau digidol Cymru ar draws nifer o feysydd technolegol * Dealltwriaeth am arferion technoleg creadigol, mathau o gelfyddydau digidol a chyd-destunau technolegol newydd * Gwybodaeth am faterion cydraddoldeb a’u cymhwyso i ddatblygu arloesi a’r celfyddydau digidol * Dealltwriaeth am y sialensiau sy’n wynebu ymarferwyr technoleg greadigol yng Nghymru * Ymwybyddiaeth am fethodolegau ymchwil a datblygu, fframweithiau arloesi a phrosesau trosglwyddo technoleg | * Gwybodaeth am y sector a rhwydweithiau arloesi a’r celfyddydau digidol yn y DU ac yn Rhyngwladol * Dealltwriaeth am addysg a datblygu sgiliau technoleg greadigol * Gwybodaeth am dechnolegau newydd gan gynnwys AI, XR, cyfryngau ymgolli a systemau rhyngweithiol * Dealltwriaeth am eiddo deallusol ac ystyriaethau moesegol mewn technoleg greadigol |
| Sgiliau | * Gallu rhagorol i feithrin perthnasau a rhwydweithio ar draws sectorau’r celfyddydau a thechnoleg * Sgiliau cyfathrebu ac eiriolaeth cadarn a’r gallu i bontio rhwng cymunedau creadigol a thechnegol * Y gallu i weithio ar draws amryw o fathau o dechnoleg greadigol ac arferion creadigol * Sgiliau datblygedig ym maes TG a phlatfformau digidol * Sensitifrwydd diwylliannol a sgiliau ymarfer cynhwysol * Sgiliau technegol a’r gallu i drafod technolegau newydd a’u defnyddiau creadigol | * Profiad o gydlynu prosiectau mewn cyd-destun datblygu technoleg * Sgiliau cynllunio digwyddiadau a rheoli sioeau technoleg * Profiad o fethodolegau datblygu ystwyth a dulliau meddwl dylunio |
| Profiad | * Profiad ymarferol o weithio yn y sectorau arloesi, y celfyddydau digidol neu dechnoleg greadigol * Profiad o feithrin rhwydweithiau a phartneriaethau proffesiynol ar draws gwahanol feysydd y celfyddydau a thechnoleg * Profiad o gynorthwyo artistiaid, technolegwyr neu sefydliadau arloesi * Profiad o weithio gyda chymunedau ac arferion newydd amrywiol | * Profiad o weithio ar draws nifer o feysydd technoleg greadigol ac arferion amlddisgyblaeth * Profiad o ddatblygu arloesi yn y sector cyhoeddus neu elusennol * Profiad o drosglwyddo technolegau, rhaglenni ymchwil a datblygu neu gyllid arloesi * Profiad gyda rhaglenni cyfnewid technoleg greadigol rhyngwladol |
| Nodweddion | * Angerdd dros arloesi a’r celfyddydau digidol ar draws pob maes a thechnoleg newydd * Ffocws ar ddeilliannau â’r gallu i weithio’n annibynnol mewn amgylchedd sy’n newid yn gyflym * Sgiliau rhyngbersonol cadarn a’r gallu i bontio rhwng gwahanol gymunedau proffesiynol * Ymrwymiad i amrywiaeth, cynhwysiant a democrateiddio mynediad at dechnolegau creadigol * Hyblygrwydd ac ystwythder mewn tirweddau technolegol sy’n esblygu’n gyflym * Cyffyrddus i arbrofi a mentro mewn ffordd gynhyrchiol * Y gallu a’r parodrwydd i deithio’n rheolaidd ar draws Cymru a’r tu hwnt |  |
| Y Gymraeg | * Mae stori pawb gyda’r iaith yn wahanol ac rydym yn cydnabod bod lefelau gallu a hyder yn amrywio o berson i berson. . Rydym yn chwilio am unigolyn sy’n deall diwylliant y wlad; perthynas amrywiol pobl Cymru gyda’r iaith Gymraeg ac sy’n ymrwymo i ddatblygu defnydd blaengar o’r Gymraeg yn ieithyddol a diwylliannol o fewn Cyngor y Celfyddydau a’r sector ehangach. Bydd angen dysgu sgiliau Cymraeg os nad ydych yn gallu’r Gymraeg eisoes. Byddwn yn sicrhau eich bod yn derbyn y gefnogaeth berthnasol i gynyddu neu ddysgu sgiliau Cymraeg. |  |